પાકિસ્તાન સાથે સંબંધ સુધારવા વાજપેયીજીએ મુશર્રફને આગરા શિખર પરિષદ માટે બોલાવ્યા, પણ મુશર્રફની દાનત સાફ નહોતી. બાંગલાદેશમાં વિજય મેળવ્યા પછી જનસંઘે ઇન્દિરાજીને બિરદાવ્યાં હતાં, પણ કારગિલ વખતે કોંગ્રેસના નેતાઓ રાજકારણ છોડી શક્યા નહિ. પ્રશ્ન અને પ્રતિષ્ઠા ભારતનાં છે તે સ્વીકાર્યું નહિ. ઓક્ટોબર, 2007માં વડા પ્રધાન ડો. મનમોહન સિંહે કહ્યુંઃ અમે જાણીએ છીએ કે કારગિલ લડાઈ શા માટે થઈ… કારગિલ યુદ્ધ ચાલતું હતું ત્યારે કપિલ સિબ્બલે કહ્યું હતું – કારગિલ ફિયાસ્કા માટે વાજપેયી સરકાર જવાબદાર છે. એમને ઘૂસણખોરીની જાણ હતી છતાં ઊંઘતા રહ્યા…